ഭാര്യയെ കൊലപ്പെടുത്തിയ ഭര്ത്താവ് റിമാന്ഡില് ശ്രീകാര്യം : തളര്ന്നു കിടന്ന ഭാര്യയെ കൊലപ്പെടുത്തിയ ഭര്ത്താവിനെ റിമാന്ഡു ചെയ്തു.കഴിഞ്ഞ 30 ന് ഭാര്യ പ്രസന്നയെ 75 നെ കൊലപ്പെടുത്തിയ കേസില് പാങ്ങപ്പാറ ചിറ്റാറ്റു നട മണിമന്ദിരത്തില് സുകുമാരനെ 80 നെയാണ് റിമാന്ഡു ചെയ്തത്. വീട്ടില് ആരുമില്ലായിരുന്ന സമയത്ത് ശ്വാസം മുട്ടിച്ച് കൊലപ്പെടുത്തുകയായിരുന്നുവെന്ന് ചോദ്യം ചെയ്യലില് പ്രതി സമ്മതിച്ചതായി ശ്രീകാര്യം പോലിസ് പറഞ്ഞു. കൊലയ്ക്ക് ശേഷം കൈ ഞരമ്ബ് മുറിച്ച് പ്രതി ആത്മഹത്യക്ക് ശ്രമിച്ചിരുന്നു. കഴിഞ്ഞ അഞ്ച് വര്ഷമായി പക്ഷാഘാതം ബാധിച്ച് കിടപ്പിലായിരുന്നു പ്രസന്ന. കണ്വന്ഷന് നടത്തി വെള്ളറട: ഓണത്തോടനുബന്ധിച്ച് തൊഴിലുറപ്പ് തൊഴിലാളികള്ക്ക് ബോണസ് അനുവദിക്കണമെന്ന് കേരള മഹിളാസംഘം ആര്യങ്കോട് പഞ്ചായത്ത് കണ്വന്ഷന് ആവശ്യപ്പെട്ടു.ചെമ്ബൂര് ബഥേല് ഒാഡിറ്റോറിയത്തില് കൂടിയ യോഗം സിപിഐ വെളളറടമണ്ഡലം സെക്രട്ടറി കള്ളിക്കാട് ഗോപന് ഉദ്ഘാടനം ചെയ്തു. വിമല, ഹരി അനീഷ്, ശശികല, അല്ഫോണ്സ ലീല തുടങ്ങിയവര് പ്രസംഗിച്ചു.